ai4bharat/Pralekha huggingface dataset:
صحت اور خاندانی بہبود کی وزارت
نیشنل ہیلتھ اتھارٹی  نے ’ہندوستان میں یونیفائیڈ ہیلتھ انٹرفیس  کو فعال کرنے‘ کے عنوان کے تحت قرطاس مشاورت پر تبصرے کی دعوت دی ہے
یو ایچ آئی کے ذریعہ کھلے پروٹوکول کے ذریعے ہندوستان میں صحت کی خدمات کے باہمی تعاون کو بڑھانے کا تصور پیش کیا گیا ہے
نیشنل ہیلتھ اتھارٹی  نے ’ہندوستان میں آپریشنلائزنگ یونیفائیڈ ہیلتھ انٹرفیس  ‘ پر ایک مشاورتی مقالہ جاری کیا ہے جو یو ایچ آئی نیٹ ورک کو کنٹرول کرنے والے مارکیٹ کے قوانین کا خاکہ پیش کرتا ہے۔یو ایچ آئی کا تصور آیوشمان بھارت ڈیجیٹل مشن  کی ایک بنیادی پرت کے طور پر کیا گیا ہے اور اس کا مقصد کھلے پروٹوکول کے ذریعے ہندوستان میں صحت کی خدمات میں باہمی تعاون کو اہل بنانا ہے۔
مشاورتی مقالے کے تحت یو ایچ آئی کے مختلف عناصر اور مارکیٹ کے قواعد پر توجہ مرکوز کی جاتی ہے جو ان کا نظم ونسق چلائیں گے۔ ان میں ایسے رہنما خطوط شامل ہیں جو منصفانہ اور شفاف طریقے سے تلاش اور دریافت کے طریقے، ادائیگی اور تصفیہ کے عمل، منسوخی اور دوبارہ شیڈولنگ کے بارے میں قواعد، شکایات کے ازالے کا طریقہ کار، اوران کے علاوہ بہت سے معاملات کو کنٹرول کریں گے۔ ہر سیکشن میں مخصوص کھلے سوالات ہوتے ہیں جہاں اسٹیک ہولڈرز سے رائے لی جاتی ہے۔ عوام سے تبصرے طلب کیے جاتے ہیں تاکہ یہ یقینی بنایا جا سکے کہ یو ایچ آئی نیٹ ورک کو باہمی تعاون اور مشاورتی انداز میں ڈیزائن اور فعال کیا گیا ہے۔
اس مشاورتی مقالے کی اہمیت کے بارے میں بات کرتے ہوئے، ڈاکٹر آر ایس شرما، سی ای او، نیشنل ہیلتھ اتھارٹی نے کہا، "یونیفائیڈ ہیلتھ انٹرفیس ہندوستان میں صحت کی خدمات کے درمیان معلومات کے باہمی تبادلے کی صلاحیت کو مضبوط بنائے گا ۔ چونکہ یو ایچ آئی کی ترقی میں متعدد اسٹیک ہولڈرز شامل ہیں، اس لیے اس بات کی وضاحت کردینا ضروری ہوجاتا ہے کہ مختلف عناصر کو منصفانہ، موثر اور شفاف طریقے سے کیسے چلایا جائے گا۔ ہم اسٹیک ہولڈرز سے گزارش کرتے ہیں کہ وہ اپنے قیمتی تبصروں کا دوسروں کے ساتھ تبادلہ کریں اور ہندوستان کے ڈیجیٹل حفظان صحت کے ماحولیاتی نظام کی تشکیل میں اپنا کردار ادا کریں۔ اسٹیک ہولڈرز کی یہ شراکت داری عمل درآمد میں پیش آنے والی رکاوٹوں سے بچنے میں مدد کر سکتی ہے، اور تجویز کردہ طور طریقوں کو اپنانے اورعمل درآمد کی رفتار کو تیز تر اور آسان بنانے میں مدد کر سکتی ہے۔"
مشاورتی مقالے کا مکمل متن اے بی ڈی ایم کی ویب سائٹ https://abdm.gov.in/publications پر ڈاؤن لوڈ کے لیے دستیاب ہے۔ تبصرے اور تاثرات یہاں جمعہ، 13 جنوری 2023 تک جمع کیے جا سکتے ہیں - https://abdm.gov.in/operationalising-uhi-
بندرگاہوں، جہاز رانی اور آبی راستوں کی وزارت
بندرگاہوں ، جہاز رانی اور آبی گزرگاہوں کے مرکزی وزیر مملکت شانتنو ٹھاکر نے سیاما پرساد مکھرجی بندرگاہ کاجائزہ لیا
نئی دہلی،16 نومبر، 2021/بندرگاہوں ، جہاز رانی اور آبی گزرگاہوں کے مرکزی وزیر مملکت جناب شانتنو ٹھاکر نے کل شام کولکتہ میں سیاما پرساد مکھرجی پورٹ ایس ایم پی کی ترقیاتی اقدامات کو مستحکم بنانے کی کوششوں سے متعلق ایک ہنگامی جائزہ میٹنگ کی ۔ انہوں نے دور افتادہ علاقوں میں نندر گاہ سے متعلق اور بندرگاہ پر مبنی صنعتوں کی سرگرمیوں کا بھی جائزہ لیا۔ اس جائزہ میٹنگ میں ایس ایم پی کے چیئرمین جناب ونیت کمار ، ایس ایم پی کولکتہ کے ڈپٹی چیئرمین ، محکمے کے سربراہان اور بھارت کی اندرون ملک آبی گزرگاہوں کی اتھارٹی اور کولکتہ ڈاک نظام میں کوچن شپیارڈ لمیٹڈ کے سینئر افسران بھی موجود تھے۔
جناب شانتنو ٹھاکر نے کولکتہ کی سیاما پرساد مکھرجی بندرگاہ، کی کارکردگی کو سراہا۔ البتہ، وزیر موصوف نے متعلقہ فریقوں ، تجارت و کامرس برادری اور عام طور پر ریاست کے عوام کے فائدے کے لیے پروجیکٹوں پر تیزی سے عمل کرنے کی ہدایت دی:
- مغربی بنگال میں سمندری طیارے کے پروجیکٹ کا قابل عمل ہونا۔
- مسافر جیٹی کی تعمیر
- اچھاموتی دریا پر رو - رو اور کارگو ٹرانسپورٹیشن کی شروعات، اور
- مغربی بنگال کے این ڈبلیو – 1 علاقے میں بحری جہازوں / بارج مرمت کے کارخانے کی تعمیر۔
۔۔۔
م ن ۔ اس۔ ت ح ۔
U –12924
(Visitor Counter : 117
دیہی ترقیات کی وزارت
اتر پردیش، چھتیس گڑھ اور بہار میں رقوم کی کمی کی وجہ سے پی ایم جی ایس وائی کے تحت کوئی کام زیر التوا نہیں ہے
نئی دہلی، 30مارچ 2022: دیہی ترقی کی مرکزی وزیر مملکت سادھوی نرنجن جیوتی نے راجیہ سبھا میں آج ایک تحریری جواب میں بتایا کہ اتر پردیش ، چھتیس گڑھ اور بہار میں پردھان منتری گرام سڑک یوجنا  کے تحت مرکز کی طرف سے پچھلے ہر پانچ سال میں اور رواں مالی سال میں جاری کی گئی رقوم کی تفصیلا ت مندرجہ ذیل ہیں:
|
|
سال
|
|
مرکزی کی طر سے جاری رقوم 
|
|
اتر پردیش 
|
|
چھتیس گڑھ
|
|
بہار
|
|
2016-17
|
|
1234.87
|
|
449.81
|
|
2958.34
|
|
2017-18
|
|
910.30
|
|
508.66
|
|
1592.26
|
|
2018-19
|
|
370.17
|
|
664.39
|
|
140.00
|
|
2019-20
|
|
78.07
|
|
1614.60
|
|
286.70
|
|
2020-21
|
|
123.90
|
|
837.04
|
|
49.13
|
|
2021-22 
|
|
1418.55
|
|
394.41
|
|
374.99
|
|
کل
|
|
4,135.86
|
|
4,556.35
|
|
5,401.42
ریاستوں کو یہ رقوم سر دست کاموں ، ریاست کی کام کرنے کی صلاحیت اور پچھلے برسوں میں خرچ نہ کی گئی بقیہ رقم جو ریاستوں کے پاس ہوتی ہے اس سے مد نظر رکھتے ہوئے پی ایم جی ایس وائی پر عمل درآمد کے لیے دی جاتی ہیں۔ ان اسکیموں پر عمل درآمد کے لیے ریاستوں کے پاس وافر رقوم دستیاب ہے۔ ابھی تک ان ریاستوں کے پاس موجود خرچ نہ کی گئی رقوم مندرجہ ذیل ہیں ،  :
اتر پردیش – 764.98 کروڑ روپے
چھتیس گڑھ – 123.31 کروڑ روپے
بہار – 748.82 کروڑ روپے
مذکورہ ریاستوں میں پی ایم جی ایس وائی کے تحت رقوم کی کمی کی وجہ سے کوئی کام زیر التوا نہیں ہے۔
وزیراعظم کا دفتر
وزیر اعظم نے جموں و کشمیر میں منعقد ہو رہے تیسرے کھیلو انڈیا ونٹر گیمز میں شریک تمام کھلاڑیوں کو نیک خواہشات پیش کیں
وزیر اعظم جناب نریندر مودی نے جموں و کشمیر میں منعقد ہونے والے تیسرے کھیلو انڈیا نیشنل ونٹر گیمز میں حصہ لے رہے تمام کھلاڑیوں کو نیک خواہشات پیش کی ہیں۔
لیفٹیننٹ گورنر ، جموں و کشمیر کے دفتر کے ذریعہ کیے گئے ایک ٹوئیٹ کا جواب دیتے ہوئے، وزیر اعظم نے ٹوئیٹ کیا؛
’’تیسرے کھیلو انڈیا نیشنل ونٹر گیمز میں شرکت کرنے والے تمام تر کھلاڑیوں کو نیک خواہشات۔ یہ کھیل گلمرگ کے دلکش ماحول میں منعقد ہو رہے ہیں۔ یہ کھیل جموں و کشمیر میں کھیل کود کی ثقافت کو تقویت بہم پہنچائیں گے۔‘‘
کامرس اور صنعت کی وزارتہ
مرکزی کابینہ نے ایم ایم ٹی سی لمٹیڈ کے ذریعے جاپان اور جنوبی کوریا کے لئے خام لوہے کی سپلائی کے لئے طویل مدتی سمجھوتوں کو منظوری دی
نئی دہلی؍25 اپریل2018،وزیر اعظم جناب نریندر مودی کی سربراہی میں مرکزی کابینہ نے ایم ایم ٹی سی لمٹیڈ کے ذریعے یکم اپریل 2018 سے 31مارچ 2023 تک یعنی مزید پانچ سال کے لئے جاپان کی فولاد ملوں اور جنوبی کوریا کی پوسکو کو گریڈ پلس کے 64 فیصد سے زیادہ لوہے کے سامان کی اقسام  کی سپلائی کے لئے طویل مدتی سمجھوتوں کی تجدید کو منظوری دے دی ہے۔
تفصیلات:
- موجودہ طویل مدتی سمجھوتے 31 مارچ 2018 تک ویلڈ ہیں۔جاپان کی اسٹیل ملوں اور جنوبی کوریا کی پوسکو کے ساتھ تجدید شدہ طویل مدتی سمجھوتے یکم اپریل 2018 سے 31 مارچ 2023 تک کی پانچ سال کی مدت کے لئے ہوں گے۔
- طویل مدتی سمجھوتے کے تحت ہر سال برآمد کئے جانے والے خام لوہے کی مقدار کی رینج کم سے کم سالانہ 3.80 ملین ٹن سے لے کر 5.50 ملین ٹن  سالانہ ہوگی اور اس کے تحت این ایم ڈی سی اور غیر این ایم ڈی سی دونوں ہی اصل خام لوہے کے ساتھ ہوگی۔جبکہ بیلاڈیلا لپمس کی برآمدکی مقدار کی حدسالانہ 1.81 ملین میٹرک ٹن اور بیلا ڈیلا فائنس کی برآمد کی مقدار کی حد سالانہ 2.71 ملین میٹرک ٹن ہوگی۔
- ان طویل مدتی سمجھوتوں کے تحت ایم ایم ٹی سی لمٹیڈ کے ذریعے جاپان کی اسٹیل ملوں اور جنوبی کوریا کی پوسکو کو سپلائی کے لئے مجوزہ خام لوہے کی مقدار کی حد 64 فیصد سے زیادہ ہوگی۔اس کی تفصیل نیچے دی گئی ہے۔
|
|
جاپان کی اسٹیل ملیں
|
|
4.30-3.00ملین ٹن سالانہ
|
|
جنوبی کوریا کی پوسکو
|
|
1.20-0.80ملین ٹن سالانہ
- ایف او بی قیمت کے 2.8 فیصد کے کاروباری مارجنگ کے ساتھ ایم ایم ٹی سی کے ذریعے واحد ایجنسی آپریشن اور برآمدات کی موجودہ پالیسی آگے بھی جاری رہے گی۔
فائدے:
طویل مدتی سمجھوتوں کے تحت خام لوہے کی برآمدات سے جاپان اور جنوبی کوریا جیسے مضبوط ساجھیدار ملکوں کے ساتھ ہندوستان کے باہمی تعلقات کو مستحکم کرنے میں مدد ملے گی اور برآمداتی بازارحاصل ہوگا۔ اس کے علاوہ غیر ملکی زر مبادلہ ملک میں آسکے گا۔
مذکورہ سمجھوتے سے ہندوستان کو اپنے خام لوہے کے لئے بین الاقوامی بازار حاصل کرنے اورمضبوط معاشی ، ایکو نظام قائم کرنے میں مدد ملے گی، جو کانکنی ، لوجسٹک اور متعلقہ شعبوں میں براہ راست اور بلاواسطہ روزگار فراہم کراتا ہے۔
پس منظر:
ہندوستان سے جاپان کو خام لوہے کی برآمد کی تاریخ لگ بھگ 6دہائی پرانی ہے اوریہ جاپان کے ساتھ ہندوستان کے باہمی تعلقات کا ایک اٹوٹ حصہ ہے۔ ایم ایم ٹی سی 1963 سے جاپان کی اسٹیل ملوں کو خام لوہا سپلائی کررہی ہے اور جنوبی کو ریا کو 1973 سے خام لوہا سپلائی کررہی ہے۔خام لوہے کی سپلائی کے لئے جاپان کی اسٹیل ملوں اور جنوبی کوریا کی پوسکو کے ساتھ موجودہ طویل مدتی سمجھوتے تین سال کی مدت کے لئےتھے، جو 31 مارچ 2018 کو ختم ہوگئے۔مرکزی کابینہ نے 24 جون 2015 کو منعقد اپنی میٹنگ میں ایم ایم ٹی سی لمٹیڈ کو یہ اختیار دیا تھا کہ وہ 18-2015 تک تین سال کی مدت کے لئے خام لوہے کی سپلائی کے لئے جاپان کی اسٹیل ملوں اور جنوبی کوریا کی پوسکو کے ساتھ سمجھوتے کرے۔
U: 2282
(Visitor Counter : 55
بھارت کا مسابقتی کمیشن
سی سی آئی نے بلیک اسٹون گروپ انک کی معاون کمپنیوں کے ذریعہ پریسٹیج گروپ کے کچھ اثاثوں کے حصول کی منظوری دی
مسابقتی کمیشن آف انڈیا  نے بلیک اسٹون گروپ انک کی معاون کمپنیوں کے ذریعہ پریسٹیج گروپ کے کچھ اثاثوں کے حصول کی منظوری دی ہے۔
حاصل کرنے والی یعنی بلیک اسٹون گروپ انک کی معاون کمپنیوں کی بنیادی سرگرمی سرمایہ کاری ہولڈنگ اور اس سے متعلق سرگرمیوں سے جڑی ہے۔ تاہم ، فی الحال ان کا کوئی کاروباری عمل ہندوستان یا دنیا بھر میں نہیں ہے۔ حاصل کرنے والی کمپنیاں بلیک اسٹون گروپ ان کی معاون کمپنیوں کے ذریعہ مشورہ دئیے گئے یا بندوبست کئے گئے فنڈ میں معاون ہیں۔
ٹارگٹ ادارے ہندوستان میں رئیل اسٹیٹ کی ترقی کے کاروبار میں مصروف ہیں۔ ان کے پاس ہندوستان کے متعدد شہروں میں رہائشی ، تجارتی اور مہمان نوازی جیسے اہم شعبوں میں رئیل اسٹیٹ کی ترقی کے پروجیکٹوں کا ایک متنوع پورٹ فولیو ہے۔
سی سی آئی کا تفصیلی آرڈر جلد ہی آئے گا۔
محنت اور روزگار کی وزارت
گھریلو ملازمین کے لئے قومی پالیسی
نئی دلّی ، 14 فروری ؍محنت اور روزگار کے وزیر مملکت  جناب سنتوش کمارگنگوار نے ایک سوال کے تحریری جواب میں راجیہ سبھا کو بتایا کہ مرکزی حکومت نے گھریلو ملازمین کے مفاد کے تحفظ کے لئے علیحدہ سے کوئی قانون وضع نہیں کیا گیا ہے ۔ تاہم ، گھریلو ملازمین کے لئے قومی پالیسی سے متعلق ایک ابتدائی خاکہ محنت اور روزگار کی وزارت کے زیر غور ہے ۔ گھریلو ملازمین کے بارے میں مجوزہ قومی پالیسی سے متعلق نکات درج ذیل ہیں :۔
i گھریلو ملازمین کو موجودہ قوانین میں شامل کرنا ۔گھریلو ملازمین کو غیر منظم ملازمین کے طور پر اندراج کے حقوق دلانا ، اندرا ج سے انہیں حقوق اور فوائد کی سہولیات حاصل ہوں گی ۔انہیں اپنی ایسوسی ایشن ؍ یونین تشکیل دینے کے حق کی فراہمی ۔کم از کم اجرت کا حق کے ذریعہ انہیں سماجی تحفظ کی فراہمی ۔اپنے ہنر کے فروغ کا حق ۔ مظالم اور استحصال سے گھریلو ملازمین کا تحفظ ۔گھریلو ملازمین کی پریشانیوں کے ازالے کے لئے عدالتوں ، ٹریبونلوں تک رساائی ۔نجی روزگار اداروں کی باقاعدگی کے لئے میکنزم کا قیام ۔گھریلو ملازمین کے لئے شکایات کے ازالے کے سسٹم کا قیا ۔
گھریلو ملازمین سمیت تمام غیر منظم ملازمین کو سماجی تحفظ فراہم کرانے کے لئے غیر منظم ملازمین ، سماجی سیکورٹی ایکٹ ، 2008 فعال ہے ۔ اس ایکٹ کے تحت سماجی تحفظ کی متعدد اسکیمیں شامل ہیں جن میں زندگی اور معذوری کا احاطہ ، صحت اور زچگی کے فوائد کے ساتھ ساتھ ضعیف العمری تحفظ بھی شامل ہے ۔ غیر منظم ملازمین کے تحفظ کا سیکورٹی ایکٹ ، 2008 غیر منظم ملازمین سمیت گھریلو ملازمین کو پراویڈنٹ فنڈ ، ملازمت کے دوران زخمی ہونے کے باعث ملنے والی سہولیات اور فوائد ، مکانات ،بچوں کی تعلیم کی اسکیمیں ، ہنر مندی فروغ ، مالی مدد اور اولڈ ایج ہوم کی سہولیات فراہم کرتا ہے ۔
آندھرا پردیش ، جھار کھنڈ ، کرناٹک ، کیرل ، اوڈیشہ ، راجستھان ،ہریانہ ، پنجاب ، تمل ناڈو اور تریپورہ کی ریاستی حکومتوں نے کم از کم اجرت ایکٹ میں گھریلو ملازمین کو بھی شامل کر لیا ہے اور یہ ملازمین متعلقہ اداروں میں اپنے تئیں ہونے والے مظالم اور زیادتیوں کے خلاف شکایات درج کرا سکتے ہیں ۔ اسٹیٹ ڈومیسٹک ورکرز بورڈ کا قیام ریاستی حکومتوں کے دائرہ اختیار کا معاملہ ہے ۔
۔ ۔ ۔ ۔ ۔ ۔
(U . 968
سائنس اور ٹیکنالوجی کی وزارت
بیداری اور تیاری کے ذریعے کووڈ – 19 پر قابو پانے کے لیے این سی ایس ٹی سی – جی یو جے سی او ایس ٹی ویبینار سیریز کا انعقاد کیا گیا ہے
حکومت ہند کے سائنس و ٹکنالوجی محکمے کے تحت نیشنل کونسل فار سائنس اینڈ ٹیکنالوجی کمیونکیشن ، گجرات کونسل آف سائنس و ٹکنالوجی  ، کووڈ – 19 کے دوران 10 مئی سے 16 مئی 2020 تک روزانہ صبح 10 سے 11 بجے تک سائنس کمیونکیشن کے بارے میں شہریوں کی سائنس ویبینار سیریز کا انعقاد کرے گی۔ اس ویبینار میں انٹرنیٹ کے ذریعے آن لائن شرکت کی جا سکتی ہے۔
اس ویبینار میں مختلف طریقہ کار اور وسائل کا استعمال کرتے ہوئے موجودہ وبا پر قابو پانے کے طریقوں پر بات چیت کی جائے گی۔ اس کے ذریعے کووڈ – 19 کی وجہ سے پیدا صحت کے موجودہ بحران سے نمٹنے کے لیے بیداری اور تیاری پیدا کی جائے گی۔ تاکہ صورتحال پر قابو پایا جا سکے۔
اس چیلنج سے نمٹنے کے لیے ضروری اقدامات کرنے اور سماج کو تیار کرنے کے لیے اس طرح کی حکمت عملی کافی اہم ہوگی تاکہ طلبا ، ماہرین تعلیم ، میڈیا کے افراد اور رضا کاروں سمیت مختلف متعلقہ فریقین کو شامل کر کے ضروری معلومات دی جا سکے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2364
(Visitor Counter : 132
وزارت خزانہ
براہ راست ٹیکس کی شماریات جاری
سنٹرل بورڈ آف ڈائریکٹ ٹیکسز  وقتاً فوقتاً براہ راست ٹیکس کے مجموعہ اور انتظام سے متعلق بنیادی اعداد و شمار عوامی طور پر دستیاب کراتا رہا ہے۔ سی بی ڈی ٹی نے زیادہ سے زیادہ معلومات کو عوامی طور پر دستیاب کرانے کی اپنی کوششوں کو جاری رکھتے ہوئے ٹائم سیریز ڈیٹا جاری کیا ہے جسے مالی سال 22-2021 تک اپ ڈیٹ کیا گیا ہے۔
ان میں سے کچھ اعداد و شمار کی بنیادی خصوصیات درج ذیل ہیں:
- براہ راست ٹیکس کا مجموعہ مالی سال 14-2013 کے 638596 کروڑ روپے سے 121.18 فیصد بڑھ کر مالی سال 22-2021 میں 1412422 کروڑ روپے ہو گیا ہے۔
- براہ راست ٹیکس کا مجموعہ مالی سال 14-2013 کے 638596 کروڑ روپے سے 1160.17 فیصد بڑھ کر مالی سال 23-2022 میں 1661428 کروڑ روپے  ہو گیا ہے۔
- براہ راست ٹیکس کا مجموعہ مالی سال 22-2021 میں 126.73 فیصد سے بھی زیادہ بڑھ کر 1636081 کروڑ روپے کی سطح پر پہنچ گیا ہے، جب کہ مالی سال 14-2013 میں براہ راست ٹیکس کا مجموعہ 721604 کروڑ روپے کا ہوا تھا۔
- براہ راست ٹیکس کا مجموعہ مالی سال 23-2022 میں 172.83 فیصد سے بھی زیادہ بڑھ کر 1968780 کروڑ روپے  کی سطح پر پہنچ گیا ہے، جب کہ مالی سال 14-2013 میں براہ راست ٹیکس کا مجموعہ 721604 کروڑ روپے کا ہوا تھا۔
- مالی سال 22-2021 میں براہ راست ٹیکس اچھال 2.52 درج کی گئی، جو کہ پچھلے 15 برسوں میں درج کی گئی سب سے زیادہ براہ راست ٹیکس اچھال ہے۔
- براہ راست ٹیکس جی ڈی پی تناسب مالی سال 14-2013 کے 5.62 فیصد سے بڑھ کر مالی سال 22-2021 میں 5.97 فیصد ہو گیا ہے۔
- ٹیکس جمع کرنے کی لاگت مالی سال 14-2013 میں کل مجموعہ کے 0.57 فیصد سے گھٹ کر مالی سال 22-2021 میں کل مجموعہ کا 0.53 فیصد رہ گئی ہے۔
ہندوستان میں براہ راست ٹیکس کے انتظام کی اثر انگیزی اور مہارت کے مختلف اشاریوں کے طویل مدتی رجحانوں کا مطالعہ کرنے میں عوامی طور پر ٹائم سیریز ڈیٹا کی دستیابی ماہرین تعلیم، محققین، ماہرین اقتصادیات اور عام عوام کے لیے کافی مفید ثابت ہوگی۔ یہ ٹائم سیریز ڈیٹا www.incometaxindia.gov.in پر دستیاب ہے۔
مکانات اور شہری غریبی کے خاتمے کی وزارت
جناب ہردیپ سنگھ پوری نے حصار کے ایک کالج میں مہارانی لکشمی بائی کے مجسمہ کی نقاب کشائی کی
لکشمی بائی کی زندگی کئی نسلوں سے خواتین کو تحریک دیتی رہی ہے : جناب پوری
نئی دہلی:11؍نومبر2021:
ہاوسنگ اور شہری امور اور پیٹرولیم و قدرتی گیس کے مرکزی وزیر جناب ہردیپ ایس پوری نے آج ویڈیو کانفرنسنگ کے ذریعہ حصار  میں مہارانی لکشمی بائی کالج فار وومن ، بھیوانی روہیلا میں رانی لکشمی بائی کے مجسمہ کی نقاب کشائی کی ۔
جناب ہردیپ سنگھ پوری نے مجسمہ کی نقاب کشائی کرتے ہوئے کہا کہ اس 21 ویں صدی میں خواتین کو بااختیار بنانے اورصنفی مساوات کے موضوع پر کافی بحث ہوتی ہے، لیکن ہم یہ بھول گئے ہیں کہ بھارت کی تاریخ خواتین کی بہادری ، قربانی اور حصولیابیوں کی کہانیوں سے بھری ہوئی ہے اور رانی لکشمی بائی کی کہانی ان میں سے ایک ہے۔انہوں نے کہا کہ رانی لکشمی بائی کا یہ مجسمہ اس کالج کی طالبات کو تحریک دیتا رہے گا۔
مرکزی وزیر نے رانی لکشمی بائی کو برٹش راج کے مظالم کے خلاف ایک اہم علامت بتاتے ہوئے کہا کہ ان کی زندگی قوم پرستی اور بھارت کی خواتین کو نسلوں سے تحریک دینے والی رہی ہے۔ انہوں نے برٹش حکومت کے خلاف انتہائی بہادری ، مہارت اور طاقت کے ساتھ بھارت کی آزادی کے انقلاب کی قیادت کی۔
مرکزی وزیر نے کہا کہ رانی لکشمی بائی کو فلموں اور کہانیوں میں صرف آزادی کے لئے ایک انقلابی کی شکل میں پیش کیا گیا ہے لیکن کم ہی لوگ جانتے ہیں کہ وہ دانشورانہ طور پر ممتاز تھیں جنہیں انگریزی زبان پر بھی مہارت حاصل تھی۔
جناب ہردیپ پوری نے کالج کے کامرس بلاک کو عظیم ماہر تعلیم ، استاد اور کالج کے بانی جناب اشوک متّل کے نام پر وقف کیا۔
کامرس اور صنعت کی وزارتہ
صنعت اور داخلی تجارت کے فروغ کا محکمہ  کے سکریٹری نے برلن میں جرمنی کے چھوٹے اور اوسط درجے کے کاروباری اداروں کے گول میز اجلاس کی صدارت کی
ہندوستان میں کاروبار کرنے میں آسانی کو بہتر بنانے کے لیے حکومت ہند کے عزم کو اعادہ کیا
صنعت اور داخلی تجارت کے فروغ کے محکمہ  کے سکریٹری جناب انوراگ جین نے آج برلن میں جرمنی کے چھوٹے اور درمیانے درجے کے کاروباری اداروں  کی ایک میٹنگ کی صدارت کی۔ انہوں نے پائیدار ترقی، اسٹارٹ اپس، ڈیجیٹائزیشن اور ماحول دوست ٹیکنالوجی پر اپنے خیالات کا اظہار کیا۔ جناب جین وزیر اعظم جناب نریندر مودی کے جرمنی کے دورے پر ان کے ساتھ سرکاری وفد کا حصہ ہیں۔
جرمنی کے ایس ایم ایز نے ہندوستان میں سرمایہ کاری کے لیے اپنے مستقبل کے منصوبوں کا اشتراک کیا۔ سکریٹری نے ہندوستان میں کاروبار کرنے میں آسانی کو بہتر بنانے کے لئے حکومت ہند کے پختہ عزم کا اعادہ کیا۔ جناب جین نے بی وی ایم ڈبلیو  کے صدر مارکس جرگر سے بھی ملاقات کی۔ انہوں نے ڈبہ بندخوراک، ٹیکسٹائل، مینوفیکچرنگ، اے آئی ، ٹیکنالوجی، ہائیڈروجن اور ماحول دوست توانائی، پائیداریت، ڈیجیٹلائزیشن وغیرہ کے شعبوں میں ہندوستان اور جرمنی کے درمیان بہتر ایم ایس ایم ای کے شعبے میں زیادہ سے زیادہ سرمایہ کاری اور تعاون کے مواقع پر تبادلہ خیال کیا۔
مکانات اور شہری غریبی کے خاتمے کی وزارت
صفائی متروں کے لیےچنڈی گڑھ کا سوچھتا کا اپہار
صفائی بوتھ اور روپیہ اسٹور خاص طور پر صفائی کے کاموں کے لیے شروع کیا گیا
'سوچھتا پکھواڈا - سوچھتا ہی سیوا 2023،' اس وقت پورے ملک میں زوروں شور سے جاری ہے۔ ریاستیں پہاڑی مقامات، سیاحتی مقامات اور ساحلوں پر صفائی کی وسیع مہم میں بڑھ چڑھ کر حصہ لے رہی ہیں۔ قابل ذکر بات یہ ہے کہ اب تک 13 کروڑ سے زیادہ شہری پکھواڑا میں شامل ہو چکے ہیں۔ مزید برآں، سوچھتا پکھواڈا پہل کے تحت ملک بھر میں مختلف شہروں میں 'صفائی مترسورکشا شور' کا انعقاد کیا جا رہا ہے۔ بنیادی مقصد صفائی کے کارکنوں اور ان کے زیر کفالت افراد کے لیے فلاحی اسکیمیں فراہم کرنا ہے، جس میں ان کی مجموعی بہبود اور معیار زندگی کو بہتر بنانے پر توجہ مرکوز ہے۔
من کی بات کے 105 ویں ایپی سوڈ میں، عزت مآب وزیر اعظم نے یکم اکتوبر کو صبح 10 بجے سوچھتا کے لیے 1 گھنٹہ شرمدان کی اپیل کی، تمام شہریوں کی طرف سے اجتماعی طور پر باپو کو ان کی جینتی کے موقع پر ’سوچھنجلی‘ دی جائے گی۔ سوچھتا ہی سیوا ابھیان پر بات کرتے ہوئے، انہوں نے کہا، "صفائی پر ایک بڑا پروگرام یکم اکتوبر یعنی اتوار کو صبح 10 بجے منعقد ہونے جا رہا ہے۔ آپ بھی وقت نکال کر صفائی سے متعلق اس مہم میں مدد کریں۔ آپ اپنی گلی، محلے یا کسی پارک، ندی، جھیل یا کسی دوسری عوامی جگہ پر بھی صفائی کی اس مہم میں شامل ہو سکتے ہیں۔"
حال ہی میں، چنڈی گڑھ نے ایک چار روزہ کیمپ 'صفائی متر سورکشا شور' کا انعقاد کیا۔ کیمپ کے دوران، تقریباً 1,300 صفائی متروں کو مختلف سرکاری اسکیموں بشمول آیوشمان بھارت، اٹل پنشن یوجنا، جیون جیوتی بیمہ یوجنا اور سورکشا بیمہ یوجنا میں شامل کیا گیا ہے۔یہ حادثات اور معذوری کے خلاف جامع بیمہ پیش کرتے ہیں۔ مزید برآں، صفائی متروں کے خاندان کے متعدد افراد نے نئے بینک اکاؤنٹس کھولے اور مربوط انشورنس پیشکشوں سے فائدہ اٹھایا۔
اپنے صفائی متروں کی فلاح و بہبود اور کام کے حالات کو بڑھانے کے لیے ایک فعال اقدام میں، چنڈی گڑھ کے میونسپل کارپوریشن نے گاؤں سارنگ پور میں ایک جدید ترین ’صفائی بوتھ‘ کا افتتاح کیا۔ یہ جدید سہولت صفائی متروں کو اپنے معمول کے کام کو انجام دینے کے لیے ایک محفوظ اور صحت مند ماحول فراہم کرتی ہے۔ بوتھ انتہائی موسمی حالات سے پناہ فراہم کرتا ہے، انہیں سخت سورج کی روشنی سے بچاتا ہے اور سردیوں کے دوران سخت سردی سے بچاتا ہے۔ یہ ضروری سہولیات سے لیس ہے جیسے کہ پینے کا پانی، ابتدائی طبی امداد کی کٹس، اور مناسب روشنی، اس بات کو یقینی بناتی ہے کہ صفائی متر دن بھر آرام سے کام کر سکیں۔ نیا سینی ٹیشن بوتھ اپنے صفائی متروں کے لیے کام کے حالات کو بہتر بنانے کے لیے ایم سی سی کی لگن کی نشاندہی کرتا ہےاور ان کی محنت اور شہر کی صفائی کو برقرار رکھنے کے عزم کو تسلیم کرتا ہے۔
صفائی مترسورکشا شِور کو مزید بڑھانے کے لیے، مہیلا بھون میں ایک خصوصی روپی اسٹور قائم کیا گیا ہے، جس میں آر آر آر سینٹر سے مختلف قسم کی اشیاء کا ذخیرہ ہے۔ صفائی متر اور ان کے خاندانوں کی مدد کے مقصد کے ساتھ، ہر آدھار کارڈ ہولڈر اسٹور سے دو اشیاء کا انتخاب کرسکتا ہے۔ سوچھتا پکھواڑہ مہم کے تحت چنڈی گڑھ کی طرف سے صفائی بوتھ اور خصوصی روپی اسٹور سمیت اختراعی اقدامات نے صفائی متروں کے جذبے کوانتہائی بلند کیا ہے۔
زراعت اور کاشتکاروں کی فلاح و بہبود کی وزارت
فصلوں کے تنوع کو فروغ دینا
زراعت اور کسانوں کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ حکومت ہند نیشنل فوڈ سیکورٹی مشن  کے تحت فصلوں جیسے دالوں، موٹے اناج، غذائی اناج، کپاس اور تیل کے بیجوں کی متنوع پیداوار کی اور باغبانی کی مربوط ترقی کے مشن  کے تحت باغبانی کی فصلوں کی حوصلہ افزائی کرنے کے لیے ریاستی حکومتوں کی کوششوں کی تکمیل کر رہی ہے۔حکومت ہند ریاستوں کو آر کے وی وائی کے تحت ریاست کی مخصوص ضروریات/ ترجیحات کے لیے لچک بھی فراہم کرتی ہے۔ ریاست، ریاست کے چیف سکریٹری کی سربراہی میں ریاستی سطح کی منظوری کمیٹی  کی منظوری کے ساتھ آر کے وی وائی کے تحت فصلوں کے تنوع کو فروغ دے سکتی ہے۔
اس کے علاوہ، زراعت اور کسانوں کی بہبود کا محکمہ  راشٹریہ کرشی وکاس یوجنا  کی ذیلی اسکیم، فصلوں کے تنوع پروگرام  کو اصل سبز انقلاب والی ریاستوں میں یعنی ہریانہ، پنجاب اور مغربی اتر پردیش میں 14- 2013 سے نافذ کر رہا ہے۔ جس کا مقصد دھان کی زیادہ پانی والی فصل کے رقبے کو متبادل فصلوں جیسے دالوں، تیل کے بیج، موٹے اناج، غذائی اناج، کپاس وغیرہ کی طرف موڑنا ہے۔ سی ڈی پی کو تمباکو اگانے والی 10 ریاستوں آندھرا پردیش، بہار، گجرات، کرناٹک، مہاراشٹرا، اڈیشہ، تمل ناڈو، تلنگانہ، اتر پردیش اور مغربی بنگال میں 16- 2015 سے تمباکو کی فصل کو متنوع بنانے کے لیے بڑھایا گیا۔ سی ڈی پی کے تحت متبادل فصلوں کے مظاہرے، فارم میکانائزیشن اور ویلیو ایڈیشن، سائٹ کی مخصوص سرگرمیاں اور آگاہی اور صلاحیت کی تعمیر وغیرہ کے لیے امداد دی جاتی ہے۔سی ڈی پی کا مقصد کسانوں کے کھیت میں متبادل فصلوں کا مظاہرہ کرنا ہے اور جو رقبہ مظاہروں کے تحت لایا گیا ہے وہ 14- 2013 تا 21- 2020 کے دوران 6.32 لاکھ ہیکٹیر ہے۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 3894
(Visitor Counter : 93
وزارتِ تعلیم
آئی آئی ٹی نے سستا ٹیک-روایتی ماحولیات دوست موبائل کریمیشن سسٹم تیار کیا
انڈین انسٹی ٹیوٹ آف ٹیکنالوجی ، روپڑ نے ایک متحرک الیکٹرک کریمیشن سسٹم  کا ایک ماڈل تیار کیا ہے۔ یہ اپنی نوعیت کی پہلی تکنیک کا استعمال کرنے کا دعوی کرتا ہے، جس میں لکڑی کا استعمال کرنے کے باوجود لاشوں کو دھوئیں سے پاک طریقے سے نذر آتش کیا جاتا ہے۔ یہ لاشوں کو نذر آتش کرنے کے لیے ضروری لکڑی کی آدھی مقدار کا ہی استعمال کرتا ہے اور آتش گیر ہوا کے نظام کا استعمال کرنے کی وجہ سے یہ ماحولیات کے موافق بھی ہے۔
یہ بتی-اسٹوو ٹیکنالوجی پر مبنی ہے، جس میں جب بتّی جلتی ہے تو پیلی چمکتی ہے۔ اسے بتیوں کے اوپر نصب آتش گیر ہوا کے نظام کی مدد سے دھوئیں سے پاک نیلی لو میں تبدیل کیا جاتا ہے۔
انڈسٹریل کنسلٹینسی اینڈ اسپانسرڈ ریسرچ اینڈ انڈسٹری انٹریکشن  کے ڈین آئی آئی ٹی پروفیسر، ڈاکٹر ہرپریت سنگھ نے اس سسٹم کو تیار کیا ہے۔ انہوں نے کہا کہ کریمیشن سسٹم یا بھٹی 1044 ڈگری سیلسیس تک گرم ہوتا ہے، جو مکمل اسٹرلائزیشن کو یقینی بناتا ہے۔
ٹھیلہ کے سائز کی بھٹی میں پہیے لگے ہوتے ہیں اور زیادہ کوششوں کے بغیر اسے کہیں بھی لے جایا جا سکتا ہے۔ یہ ٹھیلہ ابتدائی اور درمیانہ گرم ہوا کے نظام کے لیے آتش گیر ہوا سے لیس ہے۔ پروفیسر ہرپریت نے مزید کہا، ’’عام لکڑی پر مبنی کریمیشن کے لیے ضروری 48 گھنٹے کے مقابلے اس میں ٹھنڈا ہونے کے وقت سمیت جسم کا نمٹارہ 12 گھنٹے کے اندر ہو جاتا ہے۔‘‘ کم لکڑی کا استعمال کاربن فٹ پرنٹ کو بھی آدھا کر سکتا ہے۔ انہوں نے کہا کہ ریفریٹری ہیٹ اسٹوریج کی غیر موجودگی میں اسے کم کولنگ ٹائم کی ضرورت ہوتی ہے۔ درجہ حرارت کا زیاں نہ ہو اور کم لکڑی کی کھپت کے لیے ٹھیلہ کے دونوں طرف اسٹین لیس اسٹیل کا انسولیشن لگا ہوا ہے۔ اس کے علاوہ راکھ کو آسانی سے ہٹانے کے لیے اس کے نیچے ایک ٹرے بھی لگی ہوئی ہے۔
الیکٹرک کریمیشن سسٹم کے پروٹو ٹائپ کی ڈمی ٹیسٹنگ
پروفیسر ہر پریت نے بتایا کہ انہوں نے لاشوں کو نذر آتش کرنے کے لیے ٹیک-ٹریڈیشنل ماڈل کو اپنایا ہے، کیوں کہ یہ بھی لکڑی کا استعمال کرتا ہے۔ ایسا لکڑی کی چتا پر لاشوں کو نذر آتش کرنے کی ہماری روایت کو ذہن میں رکھتے ہوئے کیا گیا ہے۔
اس ماڈل کو بنانے والے چیما بائلرس لمیٹڈ کے ایم ڈی، ہرجندر سنگھ چیما نے کہا، ’’فی الحال وبائی مرض کی حالت کو ذہن میں رکھتے ہوئے اگر اس نظام کو اپنایا جاتا ہے تو یہ اُن لوگوں کے عزیز و اقارب کی آخری رسومات ادا کرنے میں مدد فراہم کر سکتے ہیں، جو لکڑی کا انتظام کرنے کا مالی بوجھ برداشت نہیں کر سکتے ہیں۔‘‘ انہوں نے مزید کہا کہ چونکہ یہ سستا ہے، اس لیے متعلقہ عہدیداروں کی اجازت سے اسے کہیں بھی لے جایا جا سکتا ہے۔ موجودہ پس منظر میں جو معاملے ہیں، اسے دیکھتے ہوئے اس سے لوگوں کو شمشان میں جگہ کی کمی سے بچنے میں بھی مدد ملے گی۔
وزیراعظم کا دفتر
ہندوستان تجارت اور لاجسٹکس کا مرکز بننے کی راہ پر گامزن ہے: وزیر اعظم
عالمی بینک کی ایل پی آئی 2023 کی رپورٹ کے مطابق، بندر گاہوں کی ترسیل اور آبی گزر گاہوں کی وزارت نے کئی ممالک کے مقابلے بہتر ”ٹرن اراؤنڈ ٹائم“ کے ساتھ ہندوستانی بندر گاہوں کی کارکردگی اور پیداواری صلاحیت میں اضافے کے بارے میں ٹویٹ کیا ہے۔
وزیر اعظم نے تبصرہ کیا
”بندر گاہ کی قیادت میں ترقی کے ذریعے، ہندوستان تجارت اور لاجسٹکس کا مرکز بننے کی راہ پر گامزن ہے۔“